
PREKIŲ PIRKIMO–PARDAVIMO SUTARTIS 

	Sutarties pavadinimas
	VEIT GMBH GAMINTOJŲ ĮRANGOS ATSARGINIŲ DALIŲ PIRKIMAS



	1. SUTARTIES ŠALYS

	



1.1. Pirkėjas
	1.1.1. Pavadinimas
	VĮ Ignalinos atominė elektrinė

	
	1.1.2. Juridinio asmens kodas
	255450080

	
	1.1.3. Adresas
	Elektrinės g. 4, K47, Drūkšinių k., LT-31152, Visagino sav.

	
	1.1.4. PVM mokėtojo kodas
	LT554500811

	
	1.1.5. Atsiskaitomoji sąskaita
	LT10 7300 0100 0261 4996

	
	1.1.6. Bankas, banko kodas
	AB „Swedbank“, 73000

	
	1.1.7. Telefonas
	+370 386 28985

	
	1.1.8. El. paštas
	iae@altra.lt

	
	1.1.9. Šalies atstovas
	Pirkimų vadovas

	
	1.1.10. Atstovavimo pagrindas
	VĮ Ignalinos atominės elektrinės generalinio direktoriaus 2026-09-16 d. įgaliojimą Nr.  “Įgaliojimas pasirašyti viešųjų pirkimų sutartis“  

	


1.2. Tiekėjas


	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą
	už sutarties vykdymą ir prekių priėmimą atsakingas Pirkimų specialistas 
už sąskaitų per informacinę sistemą SABIS priėmimą atsakinga Pirkimų sutarčių koordinavimo vadovė 

	2.2. Teikėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Tiekėjas savo sąskaita įsipareigoja pristatyti prekes (įskaitant susijusių paslaugų suteikimą, jei numatyta), kurios atitinka Sutarties priede Nr. 1 „Techninė specifikacija“ nustatytus reikalavimus, o Pirkėjas įsipareigoja priimti Prekes ir už jas sumokėti Sutartyje ir / ar Sutarties priede Nr. 2  „Tiekėjo pasiūlymas“ nurodytą kainą (įkainius).


	3.2. Pirkimo numeris
	4330

	4. PREKIŲ PRISTATYMO TERMINAI IR TVARKA

	4.1. Prekių pristatymo terminai
	Tiekėjas Prekes (visą Prekių kiekį) įsipareigoja pristatyti ne vėliau kaip per 28 kalendorinių dienų nuo Sutarties įsigaliojimo dienos. 

Prekės pristatomos šiuo adresu: VĮ Ignalinos atominė elektrinė, Elektrinės g. 4, K 47, Drūkšinių k., 31152 Visagino sav. 

Tiekėjas, planuodamas prekių pristatymą į centrinį sandėlį, privalo pateikti kontaktinio asmens elektroninio pašto adresą, kuriam bus sukurta prieiga prie krovinių pristatymo registracijos sistemos.

Duomenys teikiami elektroniniu paštu: komercija@altra.lt. Telefonai pasiteirauti: +370 656 86387, +370 691 02293. Krovinio pristatymo registracija vykdoma likus 2 (dviem) darbo dienoms iki pristatymo. Prekių priėmimas ir iškrovimas vykdomi tik darbo dienomis iki 14.00 val.
Atsižvelgiant į įvažiavimo kontrolės reikalavimus, prekių priėmimas gali užtrukti, kadangi priėmimo metu atliekama į VĮ Ignalinos atominės elektrinės teritoriją įvažiuojančių ir iš jos išvažiuojančių transporto priemonių patikra.


	4.2. Kartu su Prekėmis pateikiami dokumentai
	Netaikoma.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Sutarčiai taikoma kainodara: Fiksuotos kainos 



	5.2. Pradinės Sutarties vertė ir Sutarties kaina 



	Pradinės Sutarties vertė yra ___ Eur, ___ be pridėtinės vertės mokesčio (toliau – PVM). PVM sudaro ___ Eur. Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį.

	5.3. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Prekių kainos / įkainio be PVM.

Perskaičiuota Sutarties kaina / Prekių įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	5.4. Sutarties kainos / įkainių peržiūra dėl kainų lygio pokyčio

	Netaikoma



	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo elektroninės sąskaitos faktūros (toliau – Sąskaita) gavimo per sąskaitų administravimo bendrąją informacinę sistemą SABIS (https://sabis.nbfc.lt/) dienos.

Apmokėjimo sąlygos: įvykdžius visus sutartinius įsipareigojimus, sumokama visa Sutarties kaina. 

Pirkėjas turi teisę priimti prievolės įvykdymą dalimis, jei prievolės dalykas pagal savo prigimtį dalus ir tai neprieštarauja protingumo, sąžiningumo bei teisingumo principams. 


	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms nustatomas Tiekėjo pasiūlytas arba Prekių gamintojo taikomas garantinis terminas, tačiau bet kokiu atveju ne trumpesnis kaip 12 (dvylika) mėnesių. Garantinis terminas skaičiuojamas nuo Prekių perdavimo-priėmimo akto pasirašymo dienos.

Garantinio termino laikotarpiu Tiekėjas, gavęs pranešimą apie Prekių trūkumus, privalo neatlygintinai pašalinti visus Prekių trūkumus ne vėliau kaip per 5 (penkias) kalendorines dienas nuo Pirkėjo rašytinės pretenzijos pateikimo jam dienos.

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami. 

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).

Netesybų sumokėjimas neatleidžia atitinkamos Šalies nuo Sutartyje numatytų jos pareigų tinkamo vykdymo.

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,03 (trys šimtosios) procento dydžio delspinigius nuo neapmokėtos sumos be PVM už kiekvieną vėlavimo kalendorinę dieną. 


	9.2. Tiekėjui taikomos netesybos
	Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,03 (trys šimtosios) procento dydžio delspinigius už kiekvieną uždelstą kalendorinę dieną nuo laiku neperduotų Prekių ar Prekių, turinčių trūkumų, kainos be PVM. 

Pirkėjo už Prekes mokėtina suma mažinama Tiekėjui pagal šią Sutartį priskaičiuotų netesybų suma, t. y. Pirkėjas turi teisę atlikti vienašališką netesybų įskaitymą (taip pat ir 9.3 punkte numatytu atveju).


	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl esminio Sutarties pažeidimo, mokama 10 (dešimt) procentų dydžio bauda nuo Pradinės Sutarties vertės be PVM, nurodytos Sutarties 5.2 punkte. 

Tiekėjas privalo sumokėti Pirkėjui baudą per 20 (dvidešimt) kalendorinių dienų nuo Pirkėjo pareikalavimo.


	9.4. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	10. SUTARTIES GALIOJIMAS

	10.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).

Sutartis galioja iki visiško prievolių įvykdymo.

	10.2. Sutarties galiojimo termino pratęsimas
	Netaikoma

	11. SUTARTIES PAKEITIMAS IR NUTRAUKIMAS

	11.1. Sutarties pakeitimo pagrindai
	Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Lietuvos Respublikos viešųjų pirkimų įstatymo  (toliau – VPĮ) nuostatomis.

Sutarties pakeitimai įforminami Šalims sudarant Susitarimą.

Jei Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo apie pakeitimus raštu informuoti kitą Šalį per 5 (penkias) darbo dienas. 

	11.2 Sutarties nutraukimo pagrindai
	Sutartis gali būti nutraukta vadovaujantis VPĮ 90 straipsnio, įskaitant galimybę nutraukti Sutartį Šalių susitarimu, nuostatomis.

Pirkėjas ir (arba) Tiekėjas turi teisę įstatymuose įtvirtintais atvejais vienašališkai nutraukti Sutartį raštu įspėjęs antrąją Šalį prieš ne trumpesnį nei 10 (dešimties) kalendorinių dienų terminą.

	12. APLINKOSAUGINIAI KRITERIJAI

	12.1. Aplinkosauginių kriterijų nustatymo teisinis pagrindas
	Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011-06-28 įsakymu D1-508, 4.4.4 papunkčiu nustatyti aplinkos apsaugos kriterijai detalizuoti Techninės specifikacijos 5 punkte.

	13. KONFIDENCIALI INFORMACIJA

	13.1. Konfidencialumo reikalavimai 
	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus kai to reikalauja teisėsaugos ir (ar) viešojo administravimo subjektai teisės aktų nustatyta tvarka.


	14. ASMENS DUOMENŲ APSAUGA

	14.1. Asmens duomenų apsaugos teisiniai pagrindai
	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016-04-27 priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.

Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

	15. KITOS NUOSTATOS IR PATVIRTINIMAI
	

	15.1. Sutarčiai ir iš jo kilusių ginčų sprendimui taikytina teisė 
	Šiai Sutarčiai ir visoms iš Sutarties atsirandančioms teisėms bei pareigoms taikomi Lietuvos Respublikos įstatymai.

Jeigu Šalys neišsprendžia ginčo derybų būdu, toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra nagrinėjamas Lietuvos Respublikos teismuose.

Tiekėjas įsipareigoja savo sąskaita ginti, atlyginti ir apsaugoti Pirkėją nuo bet kokių trečiųjų asmenų pretenzijų, reikalavimų, ginčų ar ieškinių, susijusių su Prekėmis, jų kokybe, teisėtumu ar naudojimu.

	15.2. Sutarties kalba
	Lietuvių kalba

	15.3. Veiklos partnerių etikos kodeksas
	Tiekėjas, pasirašydamas Sutartį pareiškia ir garantuoja, kad yra susipažinęs ir santykiuose su Pirkėju ir Sutarties vykdymui pasitelkiamomis trečiosiomis šalimis įsipareigoja laikytis Valstybės įmonės Ignalinos atominės elektrinės veiklos partnerių etikos kodekso (toliau – Kodeksas). 

Tiekėjas įsipareigoja nedelsiant informuoti Pirkėją apie Sutarties galiojimo metu atsiradusias aplinkybes, kurios gali būti laikomos pažiedžiančiomis Kodekse įtvirtintus reikalavimus ir elgesio normas, bei Pirkėjui paprašius, pateiks visą informaciją, susijusią su tokių aplinkybių atsiradimu, pasekmių šalinimu ir prevencinių priemonių diegimu.


	15.4.  Dėl teisės verstis veikla
	Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja, kad Sutartį vykdys tik tokią teisę turintys asmenys.

	15.5.  Elektroninis parašas
	Sutartis ar Susitarimai dėl jos keitimo pasirašomi Šalių kvalifikuotais elektroniniais parašais, atitinkančiais 2014-07-23 Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas Nr. 910/2014).

	16. SUTARTIES PRIEDAI

	16.1. Priedas Nr. 1
	Techninė specifikacija

	16.2. Priedas Nr. 2
	Tiekėjo pasiūlymas

	16.3. Priedas Nr. 3
	Tiekėjo deklaracija

	16.4. Priedas Nr. 4
	Prekių priėmimo-perdavimo aktas

	17. ŠALIŲ ATSTOVŲ PARAŠAI

	PIRKĖJAS
	TIEKĖJAS

	Pirkimų vadovas Povilas Neiberka 
	(nurodomos atstovo pareigos, vardas, pavardė)


_______________























